CELEX: 62009TN0502
Language: bg
Date: 2009-12-11 00:00:00
Title: Дело T-502/09: Жалба, подадена на 11 декември 2009 г. — Inovis/СХВП — Sonaecom (INOVIS)

27.2.2010   
            
            
               BG
            
            
               Официален вестник на Европейския съюз
            
            
               C 51/35
            
         Жалба, подадена на 11 декември 2009 г. — Inovis/СХВП — Sonaecom (INOVIS)
   (Дело T-502/09)
   2010/C 51/68
   Език на жалбата: английски
   
      Страни
   
   
      Жалбоподател: Inovis, Inc. (Alpharetta, Съединени американски щати) (представители: R. Black и B. Ladas, Solicitors)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Sonaecom — Serviços de Communicações, S.A. (Maia, Португалия)
   
      Искания на жалбоподателя
   
   
               —
            
            
               Да се отмени Решение на първи апелативен състав на Службата за хармонизация във вътрешния пазар (марки, дизайни и модели) от 14 септември 2009 г. по преписка R 1691/2008-1;
            
         
               —
            
            
               да се разпореди на апелативния състав на ответника да допусне регистрация на заявката за марка на Общността, и
            
         
               —
            
            
               да се осъди ответника да заплати направените от него съдебни разноски, както и съдебните разноски, направени от жалбоподателя.
            
         
      Правни основания и основни доводи
   
   
      Заявител на марката на Общността: Жалбоподателят
   
      Марка на Общността, предмет на спора: Словна марка „INOVIS“ за стоки и услуги от класове 9, 35, 38 и 42
   
      Притежател на марката или знака, на която/който е направено позоваване в подкрепа на възражението: Другата страна в производството пред апелативния състав
   
      Марка или знак, на която/който е направено позоваване в подкрепа на възражението: Регистрация в Португалия на словната марка „NOVIS“за стоки и услуги от класове 9, 35, 37, 38, 41 и 42
   
      Решение на отдела по споровете: Уважава възражението
   
      Решение на апелативния състав: Отхвърля жалбата
   
      Изложени правни основания: Нарушение на член 8, параграф 1, буква б) от Регламент № 207/2009 на Съвета, доколкото апелативния състав неправилно: i) е пренебрегнал ясната разлика между съответните стоки и услуги, обхванати от спорните марки, включително като е приел погрешно, че по-ранната марка обхваща класове 9 и 42, макар Португалската служба за марките да е отказала регистрация за подобни класове и че при всички положения подобна регистрация не е била доказана в хода на процедурата ii) е пренебрегнал ясната концептуална разлика между спорните марките; и iii) е приел, че е налице вероятност от объркване между спорните марки.